dh-unibe/image-text_koenigsfelden-charters-post-1500 huggingface dataset:
Allen den, ✳ die disen brief sehē̄t oder hoͧrē̄t lesen, ✳ vergihe ich, Johā̄s
vō̄ Swize, an disem brive, ✳ dc ich dc guͦt, ✳ dem man sprichet der Sache un̄
dc da lit uf der Ruse gegē Goͤsselikō̄ der kirchē̄ ✳ aker un̄̄ holz, ✳ han ze
koffenne gegebē̄ ✳ der erberen froͧwē vō̄ gottes gelesse aptissinon ze Kū̄gesvelt ✳ un̄̄ dem kō̄vē̄t, Sant Klarū̄ orden, dc in Kostenzer biston lit, ✳ umbe sehzech phū̄de Zovī̄ger munse gemeīlicher phē̄nī̄ge ✳ verlidich eigen, ✳ un̄̄ vergihe, dc ich un̄̄ alle min erben dez guͦttes gewert sint ✳ un̄̄ dc in minē̄ nutz bekeret ist. daruͧber vergihe ich, der vorgenā̄te Johans, ✳ un̄̄ alle min erben, ✳ dez
guͦtes wer zesinde verlidich eigē̄ ✳ der erberen vorgenā̄ten aptissinnō vō̄ Kūgesvelt un̄̄ dem konvent ✳ an geischlichem gerihte un̄̄ an weltlichem, ✳ swa sie sin
notdurftich sint. ✳ hie ùber vergihe ich, Johans der Segenser, schultheisse ze Mellingē, un̄̄ der raùt un̄̄ die burger, ✳ dc der vorgenā̄te Johans fur uns kan
unde diu vorgenā̄ten guͦter vor uns vertegot verlidig eigen ✳ Dietterich
vō̄ Lenzburch, ✳ dez vorgenāten gotteshuses schaffener, der eptissinō̄ un̄̄ dez
kō̄ventes, ✳ mit fursprechē̄ ingerihte, ✳ alz da erteilet wart uf den eit mit
gesamnoten urteil ein hellekliche. ✳ hie waren warē ze gegen ✳ Johans der
schultheise, ✳ Jacob vō̄ Schē̄nis,✳ Johās der Kuphersmit, ✳ Jacob Bitterkrut, ✳
Arnolt Hellekessel, ✳ Ruͦdiger Bittˀkrut, ✳ Jehēni Segēser, ✳ Johans Bittˀkrut
un̄̄ anderre erberre burger genuͦch. ✳ ich, der vorgenāte Johans vō̄ Swize,
vergihe, wō̄ ich eigens insigels niht en han̄̄, ✳ so bitte den schultheissen
un̄̄ den raut un̄̄ die burger von Melī̄gē̄, ✳ dc sie ir insigel henken an
disen brief ze einer geziuknuste der vorgesribener dīge. ✳ ich, Johans,
der schultheisse, ✳ un̄̄ der raùt, un̄̄ die burger vō̄ Mellī̄gē̄, ✳ umbe ir beider
bette, der erbèren froͧwē, der eptissen̄on ✳ vō Kūgesvelt, ✳ un̄ des vor
genāten Johans vō̄ Swize, ✳ so hēken wir unser insigel an disen brief
ze einer geziuchnust der vorgeschriberen dīge. ✳ dirre brief wart
gegebē ze Mellīgē an sant Bartholomens abēde, ✳ do mā zalte vō̄
gottes geburte ✳ driuzenhē̄hūdert jaͧre, ✳ dar nach in dem sehs un̄̄ zwē¬
zigostē̄ jaͧre, ✳ an sant Bartholomeus abent.
Königsf. 91
Staatsarchiv
AARGAU
uber Johans guͤt von
Sviz ✳
diser br₎ wist uber den
Schachen holtz und acker
K
✳ B ✳ 4
ùber das guͦt im Sack
holtz un̄
dz holtz im Sack ist dez conventz